b"\n_START_ARTICLE_\nAnocr\xc3\xa0cia\n_START_PARAGRAPH_\nL'anocr\xc3\xa0cia \xc3\xa9s una forma de govern caracteritzada pel control d'una elit on el l\xc3\xadder canvia. \xc3\x89s la pol\xc3\xadtica p\xc3\xb2pia dels pa\xc3\xafsos amb uns senyors de la guerra poderosos, que competeixen entre si pel domini del territori amb l'ajuda dels seus clans i aliats. No \xc3\xa9s una oligarquia (ja que a cada moment mana un sol individu) per\xc3\xb2 tampoc una autocr\xc3\xa0cia (per la inestabilitat del l\xc3\xadder i el poder a l'ombra dels rivals). Els pa\xc3\xafsos anocr\xc3\xa0tics acostumen a estar en un estat de forta viol\xc3\xa8ncia permanent i sovint en transici\xc3\xb3 entre diversos r\xc3\xa8gims pol\xc3\xadtics. La viol\xc3\xa8ncia es d\xc3\xb3na tant en el pas d'un l\xc3\xadder a un altre (guerra) com en la repressi\xc3\xb3 exercida quan una facci\xc3\xb3 assoleix el control. Un exemple de pa\xc3\xads en anocr\xc3\xa0cia seria Som\xc3\xa0lia."